Diari Oficial de la Generalitat Valenciana


Sumari del DOGV 7941, del 21-12-2016 (2016/9980)

Notificació de la sentència dictada en el procediment ordinari número 220/2014.
-------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9980


Organisme emissor
:   Jujtat de Primera Instància i Instrucció Número 4 d'Ontinyent

Tipus de document
:   Edicte

Notificació de la sentència dictada en el procediment ordinari número 220/2014. [2016/9980]  
En aquest procediment, procediment ordinari número 220/2014, seguit a instàncies de BMW Bank GmbH, sucursal a Espanya, contra Edit Auto Ontinyent, SL, i Vicente Terol Antoni, s'ha dictat la sentència que, literalment, diu així:  
  
«Sentència número 41/2016  
Ontinyent, 9 de juny de 2016  
Alberto Gregori Guillem, jutge del Jutjat de Primera Instància número 4 d'Ontinyent, he vist les actuacions del judici ordinari que se segueixen en aquest jutjat amb el número 220/2014, sent-ne part demandant la mercantil BMW Bank GmbH, sucursal a Espanya, que ha actuat representada per la procuradora María Isabel López Miró i dirigida per la lletrada Patricia Blasco Alventosa, i parts demandades la mercantil Edit Auto Ontinyent, SL, i Vicente Terol Antoni, ambdues en situació de rebel·lia processal, d'acord amb els següents:  
  
Antecedents de fet  
Primer. La procuradora María Isabel López Miró, en la representació ja esmentada, va presentar el passat 9 d'abril de 2014, al deganat dels jutjats d'aquest partit, un escrit amb què promovia judici ordinari que per torn de repartiment va correspondre a aquest jutjat, contra la mercantil Edit Auto Ontinyent, SL, i Vicente Terol Antoni, fonamentat en els fets i fonaments de dret que va considerar convenients, i va sol·licitar que es dictara una sentència que condemnara la demandada en els termes que consten en la respectiva pètita.  
Segon. Admesa a tràmit la demanda mitjançant el decret de 28 d'octubre de 2015, es va donar a les actuacions la tramitació establida per al judici ordinari de conformitat amb l'article 249 de la Llei d'enjudiciament civil, en relació amb l'article 399 i concordants de la mateixa llei processal civil.  
Tercer. Citades a termini de forma deguda les parts demandades, la mercantil Edit Auto Ontinyent, SL, i Vicente Terol Antoni, no van comparéixer i ni van contestar la demanda dins del termini i van ser declarades mitjançant diligència d'ordenació, de data 29 de gener de 2016, en situació de rebel·lia processal aquestes demandades atesa la seua no-personació, dins del termini establit i en la forma escaient, amb la finalitat de contestar la demanda.  
Complits els tràmits establits en l'article 414.1 de la Llei d'enjudiciament civil i d'acord amb el que disposa aquest precepte, es van convocar les parts a una audiència prèvia, i es va assenyalar per a aquest fi el dia 5 de maig de 2015, amb el resultat que consta en les actuacions, sent-ne confirmada la situació de rebel·lia de la demandada, atesa la seua incompareixença a l'acte esmentat. L'actora, a la vista de la falta de prova a practicar, va sol·licitar que es procedira a l'empara del que disposa l'article 429.8 de la Llei d'enjudiciament civil al dictat de la sentència, i es va disposar a aquest efecte al mateix acte de l'audiència prèvia.  
Cinqué. En la tramitació d'aquest judici s'han observat les prescripcions legals.  
  
Fonaments de dret  
Primer. Examen de la pretensió de la part demandant.  
La part actora exercita una acció de reclamació d'una quantitat contra la mercantil arrendatària Edit Auto Ontinyent, SL, i contra Vicente Terol Antoni, en concepte de fiador, i es condemna de forma solidària els codemandats a la quantitat de 16.779,27 euros de principal, derivats del contracte de reconeixement de deute número 528061, firmat en data 5 de maig de 2011 entre BMW Bank GmbH, sucursal a Espanya, en la seua condició de creditora i, d'una altra part, Edit Auto Ontinyent, SL, com a deutora, i Vicente Terol Antoni, en la seua posició de fiador, amb els interessos moratoris corresponents al tipus pactat des de la data de 7 de març de 2014, i les costes processals, amb fonament en l'article 394 Llei d'enjudiciament civil.  
La part demandada ha sigut declarada en rebel·lia.  
  
La rebel·lia no comporta un altre efecte que el que es considere contestada la demanda i seguisca el procés el seu curs sense intervenció del rebel. No obstant això, aquesta contestació a la demanda, fictícia, ha d'entendre's en el sentit d'oposar-s'hi, de manera que roman sobre l'actor la càrrega de provar els fets constitutius de la seua pretensió, ja que l'article 496.1 de la Llei d'enjudiciament civil, estableix que «la declaració de rebel·lia no serà considerada com a aplanament ni com a admissió dels fets de la demanda, excepte els casos en què la llei expressament dispose el contrari». En el nostre dret, per tant, l'absència del demandat no suposa que la demanda haja de ser estimada, de manera que l'actor haurà de continuar provant, si vol guanyar el plet, que la seua pretensió és fundada, i a més haurà de ser cert que la norma jurídica en què recolza la seua pretensió preveu l'efecte jurídic desitjat. Si la prova dels fets no l'aconsegueix l'actor o la norma no existeix o no preveu l'efecte desitjat, el jutge desestimarà la demanda, encara que el demandat no haja comparegut.  
En aquest cas, en vista del que s'ha assenyalat, han quedat justificats els fets exposats en la demanda, a través de la prova documental aportada per l'actora, principalment a través de:  
1. El document número 1 de la demanda, açò és, el contracte de reconeixement de deute número 528061 firmat en data 5 de maig de 2011 entre BMW Bank GmbH, sucursal a Espanya, en la seua condició de creditora i, d'una altra part, Edit Auto Ontinyent, SL, com a deutora, i Vicente Terol Antoni, en la seua posició de fiador, en la clàusula tercera de la qual es facultava la part demandant creditora per a exigir a la deutora la suma total deguda davant de l'impagament en les dates assenyalades de qualsevol de les quotes convingudes i derivades del reconeixement del deute pactat.  
2. El document número 2 de la demanda, açò és, el certificat expedit per BMW Bank GmbH, sucursal a Espanya, acreditatiu del total del deute reclamat en la quantia de 16.779,27 euros, que hi inclou el total del capital degut i els interessos de mora pactats.  
3. El document número 3, açò és, la reclamació extrajudicial adreçada als codemandats.  
Atés que el contracte de reconeixement de deute número 528061 (document núm. 1 de la demanda), així com el certificat expedit per BMW Bank GmbH, sucursal a Espanya, acreditatiu del total del deute reclamat en la quantia de 16.779,27 euros no han resultat, respectivament, desvirtuats ni impugnats el seu valor probatori pels demandats, Edit Auto Ontinyent, SL, i Vicente Terol Antoni, atesa la seua inactivitat processal en aquest procediment, és per això que cal considerar-los acreditats els fets descrits en la demanda, açò és, l'existència d'un contracte de reconeixement de deute, i l'impagament per la mercantil demandada ni pel seu fiador de les quotes de l'import reconegut en les dates i terminis convinguts, i, en conseqüència, d'acord amb els fonaments jurídics al·legats per la demandant, és procedent estimar la demanda, tot això de conformitat amb els articles 1089, 1091 i 1261 del Codi Civil.  
  
Segon. De conformitat amb el que disposa l??article 394 de l'esmentada Llei d'enjudiciament civil 1/2000, en estimar-se la demanda i apreciar-se que aquest plet s'ha hagut de promoure exclusivament per l'actitud incomplidora de la demandada, pertoca imposar-li el pagament de les costes.  
Quart. L'article 455 de la Llei d'enjudiciament civil: «...1. Les sentències dictades en qualsevol classe de judici, les actuacions definitives i aquelles altres que la llei expressament assenyale seran apel·lables, a excepció de les sentències dictades en judicis verbals per raó de la quantia quan aquesta no supere els 3.000 euros. 2. Seran coneixedors dels recursos d'apel·lació:... 2n. Les audiències provincials, quan les resolucions apel·lables hagen sigut dictades pels jutjats de primera instància de la seua circumscripció». Per la seua banda, l'article 458.1 de la Llei d'enjudiciament civil diu que «el recurs d'apel·lació s'interposarà davant del tribunal que haja dictat la resolució que s'impugna dins del termini de 20 dies comptadors des de l??endemà que es notifique ?aquella».  
  
Dispositiva  
Estime la demanda formulada per María Isabel López Miró, en representació de BMW Bank GmbH, sucursal a Espanya, contra Edit Auto Ontinyent, SL, i Vicente Terol Antoni i, en la seua conseqüència, condemne els codemandats, Edit Auto Ontinyent, SL, en la seua condició de deutor principal, i Vicente Terol Antoni, com a fiador, perquè abonen de forma solidària a la mercantil BMW Bank GmbH, sucursal a Espanya, la suma de setze mil set-cents setanta-nou euros amb vint-i-set cèntims (16.779,27 ?), més els interessos legals des de la data de la interposició de la demanda judicial, 9 d'abril de 2014.  
  
Tot això amb expressa imposició de costes a la part demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant de l'audiència provincial mitjançant un escrit que s'haurà de preparar en aquest jutjat dins del termini dels cinc dies següents al que és notifique.  
Expediu i uniu un testimoniatge d'aquesta resolució a les actuacions i incloeu-ne l'original al llibre de sentències.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge que la subscriu, mentre celebrava audiència pública en el dia de hui. En done fe.»  
  
I atés que els demandats, Edit Auto Ontinyent, SL, i Vicente Terol Antoni, es troben en parador desconegut, ?expedisc aquest edicte perquè els valga de notificació de forma deguda.  
  
Ontinyent, 14 d'octubre de 2016.- El lletrat de l'Administració de justícia: Joaquín Silva Bernardo.